Elfa Ýr er fjölmiðla - og fjarskiptafræðingur að mennt . Hún lauk B.A. - námi í bókmenntum frá Háskóla Íslands árið 1994 , prófi í hagnýtri fjölmiðlun við sama skóla árið 1995 og hefur lokið tveimur meistaragráðum í fjölmiðlun og boðskiptum . Elfa Ýr lauk meistaraprófi í fjölmiðlunar - , margmiðlunar - og fjarskiptafræðum frá Georgetown University í Bandaríkjunum árið 2000 , með sérstakri áherslu á stefnumótun í fjölmiðla - og fjarskiptamálum . Einnig lauk hún meistaranámi í fjölmiðla - og ímyndarfræðum frá University of Kent í Bretlandi árið 1996 . Frá 2006 til 2011 starfaði Elfa Ýr sem deildarstjóri fjölmiðladeildar í mennta - og menningarmálaráðuneytinu en starfaði áður m.a. við dagskrárgerð og blaða - og fréttamennsku í lausamennsku . Elfa Ýr hefur verið stundakennari við Háskóla Íslands í 15 ár og kennt m.a. menningarfræði , fjölmiðlafræði og fjölmiðlarétt . Hún hefur birt fjölda ritrýndra greina og blaðagreina á sviði fjölmiðlafræði og fjölmiðlaréttar , bæði hér á landi og erlendis . Elfa Ýr leiddi stefnumótunarvinnu ráðuneytisins á sviði fjölmiðlamála í mennta - og menningarmálaráðuneytinu , ásamt því að stýra fjölda verkefna . Elfa Ýr er einn höfunda fjölmiðlafrumvarps sem varð að lögum um fjölmiðla nr. 38 / 2011 og kom að gerð frumvarps til laga um Ríkisútvarpið , fjölmiðil í almannaþágu , sem varð að lögum nr. 23 / 2013 . Elfa Ýr var starfsmaður útvarpsréttarnefndar um tveggja ára skeið og starfaði í fjölmiðladeild sænska menningarmálaráðuneytisins og í sænska fjölmiðlaeftirlitinu á árinu 2010 . Hún var formaður stýrinefndar Evrópuráðsins um fjölmiðla og upplýsingasamfélagið árin 2016 - 2017 og hefur einnig verið varaformaður nefndarinnar 2011 og 2018 - 2019 . Í stýrinefnd Evrópuráðsins sitja fulltrúar allra 47 aðildarríkja Evrópuráðsins . Elfa Ýr hefur haldið fjölmörg erindi og stýrt málþingum um tjáningarfrelsi , frelsi til upplýsinga og fjölmiðlalöggjöf í ríkjum álfunnar sem fjölmiðlasérfræðingur á vegum Evrópuráðsins á undanförnum 12 árum . Elfa hóf störf hjá fjölmiðlanefnd 2011 . Heiðdís Lilja er lögfræðingur og píanókennari að mennt . Hún lauk meistaraprófi í lögfræði frá Háskólanum í Reykjavík árið 2014 og píanókennaranámi frá Tónlistarskólanum í Reykjavík árið 1998 . Lokaritgerð hennar við Háskólann í Reykjavík fjallaði um réttinn til að gleymast . Hún starfaði við blaða - og fréttamennsku um þrettán ára skeið , 2001 - 2014 , fyrst á Nýju lífi sem blaðamaður og ritstjóri en einnig á 24 stundum , Fréttatímanum og á fréttastofu RÚV meðfram laganámi . Hún var stundakennari í áfanganum Fjölmiðlar , siðferði og lög við Háskólann á Bifröst á vorönn 2017 og 2018 . Heiðdís hóf störf hjá fjölmiðlanefnd 2014 . Anton Emil er lögfræðingur að mennt . Hann lauk meistaraprófi í lögfræði frá Lagadeild Háskóla Íslands árið 2018 . Hann hefur sérhæft sig í lögfræði og tækni , persónuvernd og mannréttindum . Lokaritgerð Antons Emils við Háskóla Íslands fjallaði um auðkennisþjófnað ( e. identity theft ) í samhengi íslenskra laga með áherslu á slíka háttsemi á internetinu , þá sérstaklega samfélagsmiðlum . Anton hóf störf hjá fjölmiðlanefnd 2019 .